《许节妇诗》
宋代·王戬

青青孤生竹，苦节贞以坚。幽崖闷阳景，气候惨不温。

眼中箨龙儿，宛宛抱厥孙。秋风瘁其枝，严霜殄其根。

根死心不死，血泪迸湘沅。凤皇逝莫留，寡鹄长悲辛。

百年会有尽，大义矢勿谖。有天讵须问，皎月当空悬。

想当归全日，欢笑迎重泉。谁为写楚词，清光照无垠。

作者简介：王戬，太宗太平兴国五年（九八○）知旌德县（清乾隆《旌德县志》卷六）。